CELEX: 62017CN0451
Language: fi
Date: 2017-07-27 00:00:00
Title: Asia C-451/17: Ennakkoratkaisupyyntö, jonka Administrativen sad Veliko Tarnovo (Bulgaria) on esittänyt 27.7.2017 – Walltopia AD v. Direktor na Teritorialna direktsia na Natsionalnata agentsia za prihodite – Veliko Tarnovo

2.10.2017   
            
            
               FI
            
            
               Euroopan unionin virallinen lehti
            
            
               C 330/9
            
         Ennakkoratkaisupyyntö, jonka Administrativen sad Veliko Tarnovo (Bulgaria) on esittänyt 27.7.2017 – Walltopia AD v. Direktor na Teritorialna direktsia na Natsionalnata agentsia za prihodite – Veliko Tarnovo
   (Asia C-451/17)
   (2017/C 330/11)
   Oikeudenkäyntikieli: bulgaria
   
      Ennakkoratkaisua pyytänyt tuomioistuin
   
   Administrativen sad Veliko Tarnovo
   
      Pääasian asianosaiset
   
   
      Kantaja: Walltopia AD
   
      Vastaaja: Direktor na Teritorialna direktsia na Natsionalnata agentsia za prihodite – Veliko Tarnovo
   
      Ennakkoratkaisukysymykset
   
   
               1)
            
            
               Onko sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä 16.9.2009 annetun Euroopan parlamentin ja neuvoston asetuksen (EY) N:o 987/2009 (1) 14 artiklan 1 kohtaa, luettuna yhdessä sosiaaliturvajärjestelmien yhteensovittamisesta 29.4.2004 annetun Euroopan parlamentin ja neuvoston asetuksen (EY) N:o 883/2004 (2) 12 artiklan 1 kohdan kanssa, tulkittava siten, että niissä mainittu palkkatyötä tekevä henkilö ei ole sen jäsenvaltion lainsäädännön alainen, johon hänet palkannut yritys on sijoittautunut, jos tämä henkilö ei ollut perusasetuksen 1 artiklan 1 kohdassa mainittujen kansallisten säännösten mukaisesti vakuutettuna kyseisessä jäsenvaltiossa juuri ennen työskentelyn aloittamista?
            
         
               2)
            
            
               Jos ensimmäiseen ennakkoratkaisukysymykseen vastataan kieltävästi, onko sallittua, että tulkitessaan asetuksen N:o 987/2009 14 artiklan 1 kohtaan ja asetuksen N:o 883/2004 12 artiklan 1 kohtaan sisältyvän käsitteen ”alainen” sisältöä ja merkitystä kansallinen tuomioistuin ottaa huomioon henkilön jäsenvaltion kansalaisuuden, jos palkkatyötä tekevä henkilö oli kansallisten säännösten alainen muutenkin ainoastaan kansalaisuutensa perusteella?
            
         
               3)
            
            
               Jos myös toiseen ennakkoratkaisukysymykseen vastataan kieltävästi, voiko kansallinen tuomioistuin soveltaessaan toisessa ennakkoratkaisukysymyksessä mainittua käsitettä ottaa huomioon asetuksen N:o 883/2004 1 artiklan j alakohdassa tarkoitetun palkkatyötä tekevän henkilön vakinaisen asumisen?
            
         
               4)
            
            
               Jos myös kolmanteen ennakkoratkaisukysymykseen vastataan kieltävästi, mitä tulkinnan osatekijöitä kansallisen tuomioistuimen on otettava huomioon määrittäessään perusasetuksen 12 artiklan 1 kohtaan ja asetuksen [N:o 987/2009] 14 artiklan 1 kohtaan sisältyvän käsitteen ”lainsäädännön alainen” sisältöä, jotta se voi soveltaa näitä säännöksiä niiden täsmällisen merkityksen mukaisesti?
            
         
      (1)  EUVL 2009, L 284, s. 1.
   
      (2)  EUVL 2004, L 166, s. 1.